**Výstavu DOTYKY S UMENÍM sme slávnostne otvorili**

Dňa 15.3.2018 sa konala vernisáž Dotyky s umením, venovaná 70.výročiu založenia umeleckej školy v Seredi. Vernisáž mala slávnostnú atmosféru. Na úvod privítala všetkých hostí vedúca múzea **Mária Diková.** Poďakovala za spoluprácu riad. školy **Dagmar Šajbidorovej, DiS.art**., pedagogičkám výtvarného odboru **Mgr. Irene Scherhauferovej a Eve Šmigrovskej, DiS.** a zablahoželala k výročiu školy. Slová uznania o kvalitnej práci a významných absolventoch - úspešných výtvarníkoch a žiakoch tlmočil riaditeľke školy viceprimátor mesta Sereď **Bc. Ľubomír Veselický.**

Potom sa slova ujala riaditeľka školy, ktorá na úvod predniesla zopár slov o histórií výtvarného odboru. Založil ho významný **akademický maliar Július Balogh.** Pôsobil ako učiteľ výtvarnej výchovy ĽŠU v Seredi (1964 - 76). Popri spoločenských objednávkach doby maľoval zátišia, historické zákutia Trnavy, slovenské dediny, prírodu Tatier, ale aj obrazy zachytávajúce dojmy z ciest po Európe.

Vo výtvarnom  odbore sa neskôr vystriedalo niekoľko pedagógov. Okrem **akad. mal. Júliusa Balogha** na škole vyučovali **akad. mal. Jana Bianchi, akad. mal. Lýdia Boríková - Jančovičová, Ľudmila Urbanová, Helena Pirchalová,** a iní. Pedagógovia odboru vychovali stovky absolventov, z ktorých nie všetci sa venujú umeniu profesionálne ale je veľa takých, z ktorých sa stali renomovaní umelci, napr. **akad. mal. Marián Prešnajder, akad. mal. Alena Zungovská, akad. mal. Lýdia Boríková - Jančovičová, akad. mal. Blanka Kästová - Burgerová, akad. mal. Emília Urbanová, akad. mal. Mária Klastová a ďalší.**

Riaditeľka školy poďakovala všetkým vystavujúcim, že prijali ponuku vystavovať svoje výtvarné diela - akademickí maliari, absolventi Vysokej školy výtvarných umení, architekti, absolventi a študenti vysokých a stredných škôl umeleckého zamerania a súčasní absolventi školy. Vyjadrila ľútosť, že z priestorových dôvodov nebolo možné osloviť ďalších úspešných absolventov školy.  
Výstava je charakteristická rôznorodosťou vystavených výtvarných prác - malieb, grafiky, priestorových a dekoratívnych prác, keramiky, atď. Z môjho pohľadu - hudobníka, sú to stvárnené nekonečné a rôznorodé pohľady na svet okolo nás - na veci, ktoré vnímame, na predstavy ,ktoré nám zamestnávajú myseľ a na pocity, ktorými žijeme každodenný život.

**Zoznam vystavujúcich výtvarníkov - bývalých absolventov:**

**akad. mal. Lýdia Boríková - Jančovičová, akad. mal. Blanka Kästová - Burgerová**, a**kad. mal. Emília Urbanová, akad. mal. Mária Klastová,** **Mgr. art. Zuzana Hupková - Danišková,** **Mgr. arch. Rastislav Petrovič,** **Ing. arch. Helmut Käst, PhD., Eva Šmigrovská, DiS.,Katarína Kóšová, Adriana Miklošíková,** **Mgr. art. Veronika Šmigrovská,** **Mgr. art. Martin Šmigrovský,** **Mgr. art. Marta Vjatráková - Matejková, Mgr. Filip Sedláček,** **Ing. arch. Frederika Fačkovcová,** **Emma Fačkovcová,** **Viera Bodišová,** **Adam Šarvaic,**  **Sára Paldanová,** **Veronika Takáčová,** **MUDr. Hana Filová, Tamara Süttöová,** **Mgr. Barbora Bohušová,**

**Súčasní absolventi:**

Hana Ďuricová, Andrea Filová, Elizabeth Gálová, Lenka Karmažínová, Zoja Zgurišová, Silvia Jakubcová, Michal Krivošík, Simona Masnicová, Miroslava Tóthová, Em Uramová, Mária Palacková, Martina Murčová - **tr. uč. Mgr. I. Scherhauferová,**

Lucia Švandová **- tr. uč. E. Šmigrovská, DiS.**

Po predstavení každého vystavujúceho výtvarníka odovzdali riad. školy **D. Šajbidorová,DiS. art., zást. riad. M. Moskaľ, DiS. art. a ved. múzea M. Diková** pamätný list, kvet a maľovaný perník s logom školy. Pamätný list si prevzali aj pedagogičky výtvarného odboru **E. Šmigrovská, DiS.**

**a Mgr. I. Scherhauferová.**

Na záver riad. školy poďakovala za finančnú podporu Mestu Sereď a ZRŠ pri ZUŠ, mediálnu podporu TV Krea, Seredským novinkám a Seredonline a za foto p. Klčovi.

Výstava potrvá v mestskom múzeu v Seredi do 10.4.2018. Ste srdečne vítaní.